Title: ประกาศเทศบาลตำบลแม่พริก เรื่อง การจัดระบบข้อมูลข่าวสารส่วนบุคคลของเทศบาลตำบลแม่พริก อำเภอแม่พริก จังหวัดลำปาง

ประกาศเทศบาลตำบลแม่พริก

ประกาศเทศบาลตำบลแม่พริก
เรื่อง
การจัดระบบข้อมูลข่าวสารส่วนบุคคลของเทศบาลตำบลแม่พริก
อำเภอแม่พริก
จังหวัดลำปาง[๑]

เพื่อเป็นการให้ประชาชนได้มีโอกาสรับรู้ข้อมูลข่าวสารเกี่ยวกับการจัดระบบข้อมูลข่าวสารส่วนบุคคลของหน่วยงานของรัฐ
และเป็นการส่งเสริมให้มีความเป็นหน่วยงานของรัฐเพื่อประชาชนมากยิ่งขึ้น เทศบาลตำบลแม่พริก
จึงออกประกาศเกี่ยวกับการจัดระบบข้อมูลข่าวสารส่วนบุคคลของเทศบาลตำบลแม่พริก อำเภอแม่พริก
จังหวัดลำปาง ตามพระราชบัญญัติข้อมูลข่าวสารของราชการ พ.ศ. ๒๕๔๐ หมวด ๓ มาตรา ๒๓ (๓)
ดังนี้
๑.  ประเภทของบุคคลที่มีการเก็บข้อมูลไว้
๑.๑ พนักงานเทศบาล สังกัดเทศบาลตำบลแม่พริก
๑.๒ ลูกจ้างประจำ สังกัดเทศบาลตำบลแม่พริก
๑.๓ พนักงานจ้างทั่วไปและพนักงานจ้างตามภารกิจ สังกัดเทศบาลตำบลแม่พริก
๒.  ประเภทของระบบข้อมูลข่าวสารส่วนบุคคล
๒.๑ แฟ้มประวัติ/บัตรประวัติ
๓.  ลักษณะการใช้ข้อมูลตามปกติ
๓.๑ ใช้ในการบริหารงานบุคคลของเทศบาลตำบลแม่พริก
๔.  วิธีการตรวจสอบข้อมูลข่าวสารของเจ้าของข้อมูล
๔.๑ ยื่นคำร้องขอตรวจสอบแฟ้มประวัติพนักงานเทศบาล/บัตรประวัติพนักงานเทศบาล
๕.  วิธีการขอให้แก้เปลี่ยนแปลงข้อมูล
การแก้ไขเพิ่มเติมรายการแฟ้มประวัติพนักงานเทศบาล/บัตรประวัติพนักงานเทศบาลและลูกจ้าง
มีแนวทางปฏิบัติ ดังนี้
๕.๑ รายการเปลี่ยนแปลงหรือเพิ่มเติมที่จะต้องแจ้งให้พนักงานประวัติ
(ปลัดเทศบาล) เพื่อบันทึกในแฟ้มประวัติ/ทะเบียนประวัติ
(๑) การได้รับการแต่งตั้ง โอน ย้าย การเลื่อนระดับ
การเลื่อนขั้นเงินเดือน
(๒) การผ่านการอบรม ดูงานและการได้รับเครื่องราชอิสริยาภรณ์
แจ้งการเปลี่ยนแปลงเพิ่มเติมรายการดังกล่าว โดยแนบสำเนาเอกสารหลักฐานที่เกี่ยวข้องให้งานการเจ้าหน้าที่
สำนักปลัดเทศบาล จำนวน ๓ ชุด
(๓) การเพิ่มวุฒิการศึกษา ใช้หลักฐานประกาศนียบัตร
ปริญญาบัตร และสำเนาใบแสดงผลการศึกษา (Transcript) จำนวน
๓ ชุด
(๔) การเปลี่ยนแปลงชื่อตัว - ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานในเปลี่ยนชื่อตัว - ชื่อสกุล จำนวน ๓ ชุด
(๕) การเพิ่มเติมรายการอื่นๆ เช่นการได้รับการคัดเลือกเป็นข้าราชการดีเด่น
เป็นต้นให้ส่งสำเนาใบประกาศหลักฐานอื่นๆ จำนวน ๓ ชุด
๕.๒ เอกสารหลักฐานที่ส่งให้พนักงานประวัติ (ปลัดเทศบาล)
ต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ (รวมแก้ไขเพิ่มเติม)
ทุกฉบับ
๖. แหล่งข้อมูล
๖.๑ เจ้าของประวัติ
๖.๒ คำสั่งแต่งตั้ง โอน ย้าย การเลื่อนระดับ การเลื่อนขั้นเงินเดือน
๖.๓ คำสั่งอื่นๆ ที่เกี่ยวกับการบริหารงานบุคคล
จึงประกาศให้ทราบโดยทั่วกัน

ประกาศ
ณ วันที่ ๒๙ มกราคม พ.ศ. ๒๕๕๐
บัณฑิต
สิงห์ใจมา
นายกเทศมนตรีตำบลแม่พริก

วัชศักดิ์/ผู้จัดทำ
๒๘
มีนาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๓๑ ง/หน้า ๓/๑๙ มีนาคม ๒๕๕๐